Dasik

Dasik ( adalah kuih-muih tradisional Korea (harfiah "makanan teh" dalam tulisan Cina). Ia adalah sejenis hangwa, atau manisan Korea, yang sebahagian besarnya dimakan dengan teh Korea. Jenis kuih ini lebih ringan dan lebih sihat daripada makanan ringan Barat dan ia tidak semanis biskut atau coklat.

Ia diperbuat daripada nongmal (kanji diperbuat daripada kentang, ubi keledek atau kacang hijau direndam), debunga pain (songhwa), Ostericum grosseserratum (singamchae), bijan hitam, madu, tepung beras atau lain-lain bijirin, kacang dan/atau herba.

Dasik diuli dan ditekan dengan dasikpan (다식판), acuan hiasan untuk membuat corak pada dasik. Bergantung kepada bahan-bahan, dasik boleh dibuat berwarna putih, kuning, hitam, hijau, coklat atau merah.

Pelbagai

Asal 
Diperkenalkan ke Korea 1,600 tahun lalu dari India adalah agama Buddha dan termasuk budaya teh, yang datang bersama-sama dengan amalan ajaran dan agama. Teh mula mempengaruhi budaya masakan diraja Korea dan kemudian sampai ke kelas-kelas atasan yang lain. Disebabkan iklim Korea tidak sesuai untuk menanamnya, adalah sukar untuk rakyat Korea menikmati teh walaupun kelas elit. Untuk upacara Buddha yang biasanya teh disediakan, menjadikan kuil sebagai pusat budaya teh Korea.

Budaya teh berkembang pada zaman Dinasti Goryeo (918-1392) yang menggalakkan amalan agama Buddha. Semasa Dinasti Joseon (1392-1910), budaya teh menurun kerana kelas pemerintah yang mengamalkan doktrin Confucian. Budaya teh Korea akhirnya mencapai Jepun, yang menerima pengaruh budaya lain.

Keperitan bercucuk tanam tidak hanya memberi kesan kepada lelaki, tetapi wanita juga yang menjaga kanak-kanak dan menyediakan makanan selepas seharian bekerja di ladang. Kerajaan menetapkan satu hari setiap bulan di mana hidangan masakan disediakan sebagai satu cara untuk menggalakkan kehidupan keluarga yang sihat dan untuk membebaskan wanita dari beberapa beban harian mereka.

Sambutan bulanan termasuk Seollal, Tahun Baru, hari pertama bulan pertama qamari and Chuseok, Pesta Musim Luruh, hari yang kelima belas bulan kelapan qamari, dan apabila musim menuai bermulamenjadikannya masa yang paling banyak dalam setahun. Semasa cuti ini, nenek moyang telah diberikan persembahan makanan dan penduduk akan mencurahkan minuman keras dalam satu majlis yang dipanggil charye, nama yang datang dari amalan menghidangkan teh atau cha kepada nenek moyang. Persembahan termasuk daging, ikan, buah-buahan, dan makanan khas, biasanya dihiasi cantik. Gokcha, sejenis arak, turut digunakan sekali sekala bagi menggantikan teh. Sekarang, wain juga banyak menggantikan teh tradisional.

Keluarga yang menekankan formaliti akan memastikan warna dasik itu dipilih dengan teliti. Rasa, warna dan tekstur dikehendaki akan diambil kira semasa proses memilih bahan-bahan dan pembuatan. Pengaturan dasik adalah dengan warna, dihidangkan di atas pinggan yang mencerminkan rasa seni tuan rumah dan ia menetapkan halatuju sambutan tersebut.

Dasikpan 
Dasik dibentuk dengan acuan tekan atau dasikpan kayu atau porselin yang membentuk manisan bercorak. Acuan tekan ini diukir dengan reka bentuk yang membentuk corak timbul pada kepingan dasik. Reka bentuk itu akan melambangkan nama keluarga sama ada mahu kehidupan yang panjang atau untuk acara khas, seperti hwangap iaitu ulang tahun ke-60 atau majlis perkahwinan.

Tekan doh ke dalam dasikpan yang mempunyai huruf bunga atau corak geometri timbul. Permukaan dasik mempunyai huruf, corak bunga, atau huruf Cina 壽·福·康·寧 mewakili kehidupan yang panjang, tuah, kesihatan dan ketenangan.

Dua dasikpan membentuk satu set. Panjangnya adalah 30 hingga 60㎝, lebar adalah 5 hingga 6㎝, dan ketebalan adalah 2 hingga 3㎝.

Lihat juga 
 Yugwa

Rujukan

Pautan luar 
 Dasik: Unique Delicacy to Accompany Tea
 Sweet treats for teatime snacks article at JoongAng Ilbo
 

Hangwa
Masakan Korea